num_pages: 425
description: Suuri sotapäällikkö, Karthagon leijona Hannibal kutsuu puheilleen Hippokrateen ja Epikydeen. Veljekset saavat käskyn lähteä Syrakusaan varmistamaan, että syntyisi liitto Karthagon ja Syrakusan välille Roomaa vastaan. Virallista asemaa Hannibal ei suo lähtijöille, vaan nämä joutuvat toimimaan asian hyväksi itse katsomallaan parhaalla mahdollisella tavalla. Palkkio on suuri, mikä se on - Syrakusa tai ehkäpä koko Sisilia - senkin suhteen Hippokrateella ja Epikydeellä on valta omissa käsissään.Syrakusan kaupunki kulkee väkivallan tietä läpi kaikkien valtiomuotojen: kuninkuudesta aristokratian ja demokratian kautta tyranniaan. Jukka Heikkilä kuvaa vaikuttavasti antiikin poliittista juonittelua ja lakkaamatonta valtataistelua. Romaanissa seurataan visuaalisesti ja huolella Syrakusan puolitoista vuotta kestänyttä piiritystä siihen liittyvine tekniikoineen ja erilaisine näkökohtineen.Tyrannin tapahtumat sijoittuvat Hannibalin sodan keskivaiheille vuosiin 215-212 eKr. Fiktiivinen tarina seuraa mahdollisimman pitkälle historiankirjoitusta, ja Hannibalin lisäksi historiasta tuttu henkilö on Arkhimedes. Tyranni on Jukka Heikkilän esikoisromaanin Merikonsuli (1995) sisarteos.
language: Finnish
title: Tyranni
titlecomplete: Tyranni
ratings_count: 12
series: Hellenistinen aika ja Rooman nousu
publisher: WSOY